Validacija i kroskulturalna adaptacija ocjenske ljestvice COMPASS-31 među hrvatskim i srpskim pacijentima s multiplom sklerozom

**Cilj** Validirati i kroskulturalno adaptiratihrvatsku i srpsku verziju Kompozitne Autonomne Simptomske ocjenske ljestvice-31 (prema engl, Composite Autonomic Symptom Score-31, COMPASS-31) za otkrivanje disautonomije kod pacijenata s multiplom sklerozom (MS).

**Postupci** Ukupno 179 pacijenata, 67 s klinički izoliranim sindromom (CIS) i 112 s MS-om ispunilo je COMPASS-31 u dva centra za MS-u, u Zagrebu i Beogradu, između 1. travnja i 31 listopada, 2016. Prikupili smo demografske i kliničke podatke, uključujući podatke o dobi, spolu, fenotipovima MS-e i izračunu na Proširenoj ljestvici stanja invaliditeta (prema engl, Expanded Disability Status Scale, EDSS).

**Rezultati** Cronbachov alfa koeficijent ukupnog izračuna na ljestvici COMPASS-31 bio je 0,844 za hrvatske pacijente i 0,779 za srpske pacijente. Zajedničkom analizom dobiveni su Cronbachovi alfa koeficijenti u rasponu od 0,394 do 0,796, s vrijednostima većim od 0,700 u četiri domene. U hrvatskom i srpskom uzorku te u ukupnom uzorku, Cronbachov alfa koeficijent ljestvice COMPASS-31 bio je 0,785. Reproducibilnost, koju smo mjerili intraklasnim koeficijentom korelacije (IKK), bila je prihvatljiva (IKK = 0,795). Što se tiče kliničke valjanosti, značajna korelacija zabilježena je između ljestvice EDSS i ukupnog izračuna ljestvice COMPASS-31 (*P* < 0,001). Razlike su bile značajne i između fenotipova MS za domenu mjehura (*P* < 0,001), gastrointestinalnu domenu (*P* = 0,005) te za ukupni izračun COMPASS-31 (*P* = 0,027). Također smo pronašli značajne razlike između fenotipova MS-e kod pacijenata s izračunom >0 u sekretomotornoj domeni (*P* = 0,015) i domeni mjehura (*P* < 0,001), što ukazuje na postojanje barem jednog simptoma koji je ispitan u svakoj domeni.

**Zaključak** COMPASS-31 valjan je i prihvatljiv samoprocjenski instrument za otkrivanje disautonomije kod pacijenata s MS-om.